**Списак докумената**

**за издавање дозволе / продужење дозволе / промену седишта агенције за запошљавање**

1. **Захтев** за утврђивање испуњености услова за обављање послова запошљавања

Уз захтев се прилаже:

1. **Правни основ** за коришћење просторија (уговор о закупу локала, власнички лист и сл.);
2. **Плански приказ** радних просторија, површина радних просторија са наведеном спратношћу;
3. Списак неопходне **канцеларијске опреме** којом располаже;
4. **Оверена копија дипломе** – доказ о степену стручне спреме свих запослених који врше послове запошљавања;
5. **Уверење да лице није осуђивано, нити да је против њега покренута истрага нити да се води кривични поступак** - за осниваче и сва лица која врше послове запошљавања (уверење из МУП-а, односно суда);
6. **уверење** о положеном испиту за сва лица која врше послове запошљавања (навести број и датум када је издато наведено уверење) или доставити копију уверења.
7. **M-A образац** за сва лица која врше послове запошљавања.

**ПО ИЗВРШЕНОМ ПРЕГЛЕДУ** радних просторија, а пре уручења решења, доставља се:

Доказ о плаћеној **републичкој административној такси** за издавање дозволе за рад агенције:

* 31.300,00 динара (пре почетка обављања делатности запошљавања, отварања пословне јединице и у другим случајевима када се утврђује испуњеност свих услова за рад прописаних законом);

- 15.650,00 динара (у случају продужења дозволе за рад и промене седишта).

За додатне информације, контакт телефон: 011/ 26 42 078

**КОД ПРОДУЖЕТКА ДОЗВОЛЕ** ако није било никаквих промена доставља се попуњен образац-захтев, копија уговора о закупу као доказ да су и даље у истим просторијама, уверења из МУП-а односно суда за оснивача и сва лица која обављају послове запошљавања, М-А образац. Такса се плаћа приликом преузимања решења.

**ПРОМЕНА СЕДИШТА:** попуњен образац-захтев, правни основ коришћења просторија, плански приказ радних просторија, списак неопходне канцеларијске опреме. Такса се плаћа приликом преузимања решења.